**Iepirkuma komisijas 2018.gada 27.februāra komisijas sēdē sniegtā**

**atbilde uz uzdoto jautājumu par**

**konkursa procedūras ar sarunām “A korpusa otrās kārtas būvdarbu veikšana”,**

**ID Nr. PSKUS 2018/2, 1. posma kandidātu atlases nolikumu**

**Jautājums:**

Konkursa procedūras ar sarunām “A korpusa otrās kārtas būvdarbu veikšana” pirmā posma Kandidātu atlases nolikuma (identifikācijas Nr. PSKUS 2018/2) (turpmāk – Nolikums) 4.2.5. punkts nosaka, ka kandidātam jānorāda visi apakšuzņēmēji un apakšuzņēmēju apakšuzņēmēji atbilstoši veidnei, kas pievienota pie Nolikuma kā pielikums Nr.1., kas, savukārt, paredz norādīt apakšuzņēmēja veicamo darbu apjomu procentos un naudas izteiksmē. Ņemot vērā, ka nolikums nosaka tikai kandidāta atlases nosacījumus un kandidāta rīcībā šajā iepirkuma procedūras posmā nav iepirkuma procedūras dokumenti, kas sniegtu detalizētu un skaidru informāciju par būvprojektu un attiecīgi arī par veicamo darbu apjomu un izmaksām, lūgums dzēst Nolikumā un citā Nolikuma pievienotajā iepirkuma procedūras dokumentācijā norādīto prasību sniegt detalizētu informāciju par kandidāta apakšuzņēmējiem.

Ja šāda prasība tomēr tiek saglabāta Nolikumā un tai pievienotajā iepirkuma procedūras dokumentācijā, lūgums sniegt pamatotu un skaidru argumentu, kāpēc pasūtītājam šajā iepirkuma procedūras posmā ir nepieciešama tik izvērsta un detalizēta informācija par kandidāta apakšuzņēmējiem, viņu veicamo darbu apjomu procentuālā izteiksmē, kā arī šo darbu vērtību naudas izteiksmē?

**Atbilde:**

Saskaņā ar konkursa procedūras ar sarunām “A korpusa otrās kārtas būvdarbu veikšana” Nolikuma 4.2.5. punktu, Kandidātam jānorāda visi apakšuzņēmēji un apakšuzņēmēja apakšuzņēmēji, iesniedzot Kandidātu piesaistīto apakšuzņēmēju sarakstu saskaņā ar Nolikuma 1.pielikuma veidni, norādot katram apakšuzņēmējam izpildei nododamās Iepirkuma līguma daļas procentuālo vērtību.

Ņemot vērā to, ka šajā iepirkuma procedūras posmā tiek veikta kandidātu atlase, saskaņā ar Nolikumā izvirzītajām kvalifikācijas prasībām, Kandidāts minēto informāciju var sniegt tiktāl, ciktāl tā tam ir pieejama, kā arī norādīt, ka, iesniedzot piedāvājumu, šī informācija varēs tikt precizēta.